Kaká
Kaká kang jeneng asliné Ricardo Izecson dos Santos Leite () ya iku juru main tengah bal-balan Brasil sing saiki maen ana ing Real Madrid lan tim nasional Brasil.
Kaka wiwit karir bal-balan umur wolung taun, wektu iku dhèwèké miwiti karier ana ing klub lokal. Wektu iku dhewekè uga maen tenis, lan durung nganti dhewekè pindhah ing Sao Paulo FC lan nandatangani kontrak profésional sing kapisan dhewekè milih fokus ana ing bal-balan.Kaká padatan main ing posisi glandhang serang utawa penyerang. Kaká misuwur duwé dribble sing apik sarta umpan-umpan sing akurat. Dhuwure 186 cm.
Taun 2003 dhewekè kègabung ana ing AC Milan kanthi biaya € 8,5 yuta. Sawisé sukses karo Milan, Kakà kagabung karo Real Madrid kanthi biaya £ 56.000.000, ngalahake rekor sadurungé Zidane, £ 49 juta. Rekor Kaká banjur dikalahake déning Cristiano Ronaldo nalika dhewekè nggabung karo Real Madrid kanthi biaya £ 80 juta.Saliyané konstribusi, Kaká uga misuwur ana ing babagan kemanusiaan. Taun 2004 dhewekè dadi duta paling enom saka PBB World Food.

Rikala cilik 

Kaká lair ing Brasília, Brazil tanggal 22 April 1982, anak saka pasangan Simone Cristina dos Santos Leite dan Bosco Izecson Pereira Leite. Kaká duwé adhi lanang, Rodrigo, kang misuwur minangka Digão, sing mèlu langkahe maen bal-balan ing Italia.
September 2000, nalika umuré wolulas taun, Kaká ngalami anceman saka kariere amarga kacilakan bèji sing nyababaké dhewekè tugel balung burine lan kemungkinan bisa lumpuh. Nanging lumpuh iku ora kadadéan. Dhewekè ngucap syukur marang Gusti lan awit iku dhewekè nyumbangakè asile kanggo gerejane.

Karir klub 

Kaká nandhatangani kontrak karo São Paulo nalika umur 15 taun lan mimpin tim juniorè ana ing kemenangan ‘Copa de Juvenil’. Dhewekè wiwit karire ing São Paulo FC taun 2001 nalika dhewekè isih umur wolulas taun. Ing mangsa kapisan, dhewekè ngoleksi 12 gol ing 27 tetandhingan lan 10 gol ing 22 tetandhingan ana ing mangsa sabanjuré.Nalika umur 17 taun, nalika semana dhewekè isih ing tim junior, São Paulo duwé niyat ngedol Kaká marang tim saka Liga divisi 1 Turki, Gaziantepspor. Transaksi ora kadadéan, amarga manajer Gaziantepspor, Nurullah Sağlam, lan dewan pengurus tim iku nolak bayar $1.5m kanggo nom-noman 17 taun iku. Sawisé kagabung karo tim senior São Paulo FC, Kaká gawé kesengsem klub-klub Éropah.
Dhewekè kagabung karo AC Milan kanthi bayaran US $8.5 m, jumlah sing dianggep sithik déning sing duwé klub Silvio Berlusconi. Ana ing sewulan, dhewekè wis lumebu tim utama lan awit saka iku dhewekè dadi starter. Debute ing Serie A ya iku nalika Milan nglawan A.C. Ancona, menang 2-0.Dhewekè ngasilakè 10 gol ing 30 tetandhingan nalika mangsa iku, menangke Serie A lan Piala Super Italia.

Kaká iku pérangan inti saka lima juru main tengah ana ing mangsa 2004-2005, biyasa main ing posisi penyerang bayangan ing buri striker Andriy Shevchenko. Dhewekè ngoleksi 7 gol ing 36 tetandhingan liga lan uga menangakè Piala Super Italia karo klubè. Milan duwé posisi kapindho sawisé Juventus ing Serie A lan ana ing parté final karo Liverpool nalika adu penalti ing Piala/Liga Champions.

Salah sawijining gol Kaká sing paling apik ya iku nalika nglawan Fenerbahçe SK ing tetandhingan pisanan AC Milan ana ing Piala/Liga Champions 2005-06, Rossoneri menang 3-1. Gol iku ndadekakè dhewekè dipadhakakè karo Diego Maradona, amarga Kaká wiwit playune saka tengah lapangan lan ngliwati telung ganjelan sadurungé lumebu laladan penalti lan ngrampungakè karo shot endhek ing ngisor kiper Fenerbahçe,Volkan Demirel.

Tanggal 3 Juni 2009, Football Italia nglaporakè yèn wis kepilih Kaká dadi juru main Real Madrid,présidhèn Florentino Pérez wis nawani Milan € 68,5 juta kanggo Kaká. Kaká nglakoni debut resminé tanggal 7 Agustus 2009, ing tetandhingan persahabatan menange 5-1 nglawan Toronto FC .Dhewekè nyetak gol pertamane kanggo Madrid saksuwene tetandhingan pra-mangsa tanggal 19 Agustus 2009, ing kemenangan 5-0 nglawan Borussia Dortmund . Kaká banjur nglakokakè debut liga ing 29 Agustus 2009 menang 3-2 nglawan Deportivo La Coruña . Dhewekè nyetak gol kapisan, tendangan penalti,tanggal 23 September, ya iku ana ing 2-0 nglawan Villarreal . 5 Agustus 2010, Real Madrid ngumumakè yèn Kaká wis sukses operasi dhengkul kiwa. Kaká gladhèn manèh sawisé suwé lay-off, Dhewekè mbantu Cristiano Ronaldo ana ing kemenangan 4-2 nglawan Villareal (9 Januari).Manajer Jose Mourinho ngomong yèn Kaká duwé panapakan asma anyar.

Ana ing Maret 2011 Kaká lara sindrom band Iliotibial sing banjur gawé dhewekè absen kanggo sakwetara. Nyatane salawase Kaka main ing Real Madrid, dheweke malah asring dadi pangisi bangku cadhangan tinimbang dimainake ana lapangan, kamangka Madrid nuku mantan pemain Milan kuwi kanthi rega larang. Banjur ing taun 2013 Kaka bali disilihake Real Madrid menyang AC Milan kanggo semusim.

Gallery

Statistik Karir

Club 

Statistics accurate as of 13 April 2011.
1Continental competitions include the Copa Libertadores, UEFA Champions League, UEFA Super Cup and UEFA Cup
2Other tournaments include the Supercoppa Italiana, Intercontinental Cup and FIFA Club World Cup

Source:Realmadrid.com - Kaká

Gol Internasional

Pranala njaba 
 kaka the superstar milan

Cathetan suku 

Pamain bal-balan Brasil
Pamain A.C. Milan
Pamain tengah bal-balan
Pamain Real Madrid CF
Pamain Bèker Donya FIFA 2010
Pamain Bèker Éropah UEFA 2012
Pamain njuwarani Bèker Donya FIFA
Pamain bal-balan èkspatriat ing Spanyol